paragraph_text: Modrica na koži uobičajeno je crne ili plave boje, a subkonjunktivalno krvarenje se pojavljuje kao svijetlocrveno, jer se nalazi ispod prozirne spojnice. Kasnije se krvarenje može proširiti (razliti) i postati zeleno ili žuto, poput modrice. Obično nestane unutar dva tjedna. Iako pojava subkonjunktivalnog krvarenja može biti alarmantno stanje povezano s visokim krvnim tlakom ili ozljedom oka, najčešće je to bezbolno i sasvim bezopasno stanje.